CELEX: C2006/131/65
Language: el
Date: 2006-06-03 00:00:00
Title: Υπόθεση C-172/06: Προσφυγή της  31ης Μαρτίου 2006  — Επιτροπή των Ευρωπαϊκών Κοινοτήτων κατά Βασιλείου της Ισπανίας

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/35
            
         Προσφυγή της 31ης Μαρτίου 2006 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-172/06)
   (2006/C 131/65)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: S. Pardo Quintillán)
   
      Καθής: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               Να αναγνωριστεί ότι, εξαρτώντας τη χορήγηση κρατικών ενισχύσεων προς τους επιχειρηματίες που επιθυμούν να διαθέσουν στην αγορά της Ισπανίας ηλιακούς συλλέκτες που κατασκευάζονται και διατίθενται νομίμως στην αγορά άλλου κράτους μέλους ή που κατασκευάζονται σε κράτος που έχει υπογράψει τη Συμφωνία για τον Ευρωπαϊκό Οικονομικό Χώρο από την προϋπόθεση ότι οι θερμοσίφωνες αυτοί διαθέτουν πιστοποίηση συμμορφώσεως προς τις προδιαγραφές που προβλέπει η εθνική νομοθεσία και ότι, προς τον σκοπό αυτόν, υποβάλλονται εκ νέου από ειδικό εθνικό εργαστήριο σε δοκιμές που έχουν ήδη πραγματοποιηθεί στο εν λόγω κράτος, το Βασίλειο της Ισπανίας παρέβη τις υποχρεώσεις που υπέχει από τα άρθρα 28 και 30 της Συνθήκης ΕΚ και από τα άρθρα 11 και 13 της Συμφωνίας για τον Ευρωπαϊκό Οικονομικό Χώρο.
            
         
               —
            
            
               Να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Η ισπανική νομοθεσία που ρυθμίζει τους όρους προσβάσεως στις κρατικές ενισχύσεις για τους ηλιακούς συλλέκτες που προέρχονται από άλλο κράτος μέλος ή από χώρα που έχει υπογράψει τη Συμφωνία για τον Ευρωπαϊκό Οικονομικό Χώρο αντιβαίνει στη θεμελιώδη αρχή της ελεύθερης κυκλοφορίας των προϊόντων και δεν μπορεί να δικαιολογηθεί από κανέναν από τους λόγους γενικού συμφέροντος που απαριθμούνται στο άρθρο 30 της Συνθήκης ΕΚ ή από κάποια από τις επιτακτικές ανάγκες που αναγνωρίζει η νομολογία του Δικαστηρίου.